Aarhuus Stifts-Tidende, 1845-10-20
Odense, den 16de October. En sjelden Festlighed fandt Sted her igaar, da det behagede Hs. K. H. Stiftets Gouverneur, Danmarks elskede Kronprinds, at modtage det for Høistsamme udfærdigede Diplom som Æresborger i Odense. Efter at denne Stads Magistrat og Borgerrepræsentanter, i levende Erkjendelse af Hs. K. Hs. Fortjenester af denne Commune og hans hele folkelige Færd, eenstemmigen havde taget den Beslutning, at byde Hs. K. H. Æresborgerret, her i Staden, og dertil havde indhentet Hs. M. Kongens allerhøieste Sanction, blev Gaarsdagen bestemt til Diplomets høitidelige Overlevering. Allerede fra den tidlige Morgenstund mærkedes overalt i Byen en usædvanlig Bevægelse. Samtlige Lauge, Corporationer og Corpser, med deres Faner, Velkomster og Jnsignier, samlede sig paa det store Torv. Alle Civile førte den danske Cocarde paa Hatten. Kl. 11 forkyndte Klokkeringning fra alle Stadens Taarne, at Processionen satte sig i Bevægelse. Ved Raadhuset, indtraadte Communalbestyrelsen med Æresdiplomet i den for samme bestemte Plads." Derfra gik Toget til Slottet i følgende Orden: 1) Det ridende Corps med sin Musik. 2) Sadelmagerlauget (Mestere og Svende i samtlige Laug og disse ordnede efter Lodtrækning). 3) Dreierne. 4) Uhrmagerne. 5) Malerne. 6) Smedene. 7) Possementmagerne. 8) Væverne. 9) Guldsmedene. 10) Bagerne. 11) Kobbersmedene. 2) Skomagerne. 13) Metalarbeiderne. 14) Kjøbmandslauget med den forgyldte Mercurstav. 15) Sned kerne. 16) Slagterne. 17) Vognmændene. 18) Borgercompagniet med Musik. 19) Borgermesteren Etatsraad Reimuth. 20) Communalbestyrelsens Protocolfører, Kæmnercasserer Haugsted, bærende det paa et rødt Silketæppe hvilende Æresdiplom. 21) Stadens 4 Raadmænd. 22) Stadens Borgerrepræsentanter. 23) Skyttelauget med sin Musik. 24) Murerne med Musik. 25) Hattemagerne. 26) Høkerne. 27) Feldberederne. 28) Glarmestrene. 29) Brændeviinsbrænderne. 30) Bødkerne. 31) Skræderne. 32) Jernstøberne. 33) Handskemagerne. 34) Kamma gerne. 35) Tømrerne. 36) Pottemagerne. 37) Garverne. 38) Reebslagerne. 39) Skipperne, med store Dannebrogsflag. 40) Brandcorpset. 41) Det borgerlige Fodjægercorps med Musik. En umaadelig Folkemasse fra Staden og Omegnen ledsagede Processionen gjennem de blomsterstroede Gader, hvor Vinduerne overalt vare fyldte med Tilskuere. Efter at Processionen havde dannet en Halvkreds mod Slottet, gik Communalbestyrelsen, under Musik og sænkede Faner, med Æresdiplomet til Slottets Jndgang, hvor den modtoges af Hochefen og førtes ind i Solennitetssalen, hvor Hs. K. H. Kronprindsen indtraadte, iført Admiralsuniform, omgiven af sin Suite og Gouvernementssecretariatets Personale. Borgermesteren fremtraadte nu med Diplomet og bad Kronprindsen, modtage det som et Vidnesbyrd om den Erkjendelse, der havde fremkaldt dets Tilværelse og indeholdt en retsgyldig Adkomst for Hs. K. H. til at være Stadens første Borger. Efter at Hs. K. H. havde bevidnet Communalbestyrelsen sin Tak, fremtraadte Borgermesteren paa Slotstrappen med Kronprindsen ved Haanden, og fremstillede ham for den forsamlede Skare som Stadens første Æresborger, for hvem han udbragte et "Længe leve, der besvaredes med et enthusiastisk nifoldigt Hurra af de Tusinder, som havde forsamlet sig omkring Slottet. Kronprindsen udtalede derpaa til den forsamlede Mængde en hjertelig Tak for dette nye Beviis paa sine elskede Medborgeres Agtelse og Kjærlighed, og udbragte derpaa med Varme sine Ønsker for Odense By og alle dens Borgeres Vel. Da Processionen kom tilbage paa Torvet, sluttedes Høitideligheden med et af Borgermesteren for Hs. M. Kongen udbragt "Leve!", hvorpaa et nidobbelt Hurra gjenlød fra den hele Forsamling. Kl. 4 var der Taffel paa Slottet, hvortil alle Communalbestyrelsens Medlemmer vare indbudne. Hs. K. H., Stadens nye Æresborger, tog Sæde mellem Borgermesteren og Borgerrepræsentanternes Formand. Efter Taflet modtog Hs. K. H. endnu et Beviis paa Jndvaanernes Kjærlighed, idet der bragtes ham et meget stort, af Sangforeningen arrangeret Fakkeltog. Sildigere om Aftenen gaves paa Raadhuuset et af Communalbestyrelsen arrangeret Bal, der beæredes med Nærværelse af den nye Æresborger, som modtoges med en af Raadmand Ove Thomsen forfattet Sang. Ballet aabnede Hs. K. H. med Fru Etatsraadinde Reimuth. Høistsamme forlod Ballet Kl. 10. Flere af Laugene sluttede Dagens Festligheder med Sammenkomster i deres Laugshuse.